open-index/open-wikipedia-markdown huggingface dataset:
Georgian presidentti

**Georgian presidentti** () on Georgian valtionpäämies. Presidentti valitaan viideksi vuodeksi kerrallaan ja hän johtaa maan sisä- ja ulkopolitiikkaa. 

Georgian perustuslain mukaan presidentin päätehtävä on taata maan itsenäisyys ja yhtenäisyys ja varmistaa valtiohallinnon elinten toimivuus. Hän toimii myös armeijan ylipäällikkönä ja edustaa Georgiaa maan ulkosuhteissa. Ennen perustuslakiin helmikuussa 2004 tehtyä muutosta, joka muutti Georgian semipresidentiaaliseksi tasavallaksi, presidentti oli myös hallituksen päämies. 

Presidentin virka-asunto on Tbilisissä sijaitseva Orbelianin palatsi. Vuonna 2019 presidentin kuukausipalkka oli 6900 laria.

Presidentin virka on 29. joulukuuta 2024 lähtien kiistanalainen, koska Salome Zurabišvili ei ole tunnustanut Mikheil Kavelašvilin valintaa. Kalevašvili valittiin vuoden 2024 parlamenttivaalien jälkeen alkaneiden mielenosoituksien keskellä eivätkä mielenosoittajat, Zurabišvili mukaan lukien, tunnusta parlamenttia lailliseksi.  

## Pätevyysvaatimukset ja valinta
Vuoteen 2018 asti voimassa olleen perustuslain mukaan presidentti valitaan suorilla vaaleilla viideksi vuodeksi kerrallaan, ja sama henkilö voi toimia presidenttinä vain kaksi peräkkäistä kautta. Presidentinvaalit pidetään lokakuussa. Presidentiksi voidaan valita henkilö, joka täyttää seuraavat ehdot:

* väh. 35-vuotias
* Georgian kansalainen
* on asunut Georgiassa yhteensä vähintään viisi vuotta ja vähintään kolme viimeistä vuotta ennen vaaleja.

Siirtyminen semipresidentialismiin vuonna 2004 kavensi presidentin valtaa, ja edelleen vuosien 2010 ja 2018 perustuslakiuudistusten johdosta presidentin asema muuttui melko seremonialliseksi, eikä vaali ole enää suora kansanvaali. Presidentiksi marraskuussa 2018 valittu Salome Zurabišvili ei näin ollen saanut entisenlaista valtaa astuessaan virkaan 16. joulukuuta 2018.

Vuodesta 2024 eteenpäin presidentin valinta siirtyy suorasta kansanvaalista 300-päiselle valitsijamieskokous. Valitsijamiehiehinä toimivat kaikki maan parlamentin jäsenet sekä paikallis- ja aluehallinnon edustajat. Presidentin virkakausi lyhenee viiteen vuoteen ja ikäraja nostetaan 40 vuoteen. Lisäksi presidentin valtaoikeuksia kavennetaan entisestään. 

## Georgian presidentit

## Vala
Presidentti vannoo virkaan astuessaan seuraavan, perustuslaissa määritellyn valan:

## Lähteet

## Aiheesta muualla

* Georgian presidentin internetsivut
Amon Hen

**Amon Hen** (sindaria, ) on kukkula J. R. R. Tolkienin luomassa fantasiamaailmassa Keski-Maassa. Amon Hen sijaitsee Anduin-virran länsirannalla vastapäätä Amon Lhawia. Se rakennettiin Gondorin valtakunnan alkuaikoina, mahdollisesti jo Toisella Ajalla. Amon Hen on yksi kolmesta huipusta jotka sijaitsevat *[[Nen Hithoel]]* -järven eteläpäässä, Raurosin putousten vieressä. Keski-Maan Kolmannella Ajalla Amon Henillä käytiin taistelu Rautapihan *[[uruk-hai]]*-joukkojen ja Sormuksen Ritarien välillä. Siellä kohtasi loppunsa monta kymmentä örkkiä sekä Boromir Denethorin poika. Amon Heniä pidetään Keski-Maassa viisauden ja kukoistuksen paikkana: siellä seisovat Keski-Maan ylväimmät patsaat, jotka esittävät suurta kuningasta Elendiliä ja hänen poikaansa Isilduria.
Ricardo Rosset

**Ricardo Rosset**  (s. 27. heinäkuuta 1968 São Paulo, Brasilia) on kilpa-ajouransa lopettanut brasilialainen autourheilija.

Uransa alussa Rosset ajoi aluksi kartingia kotimaassaan Brasiliassa. Vuonna 1991 hän ajoi maansa Formula Ford 1600 -sarjassa ja saavutti kolme voittoa. Kokonaissijoitus oli viides. Seuraavaksi Rosset siirtyi kilpailemaan Eurooppaan. Vuonna 1992 hän ajoi Euroopan Lotus Opelissa ja vuosina 1993–1994 Britannian Formula 3:ssa. Vuonna 1995 Rosset kilpaili Formula 3000 -sarjassa ja oli loppupisteissä toinen Vincenzo Sospirin vietyä mestaruuden. Tämän jälkeen aukesi paikka Formula 1 -sarjassa. 

Kaudella 1996 Rosset ajoi Arrows-tallin autoa huonolla menestyksellä: hän pääsi 8 kertaa maaliin kun kilpailuja oli 16. Hän sijoittui parhaimmillaan kahdeksanneksi Unkarin GP:ssä. Rosset jäi kuitenkin suorituskyvyssä kauas tallin toisesta kuljettajasta, Jos Verstappenista. Vuonna 1997 Rosset ajoi kilpailukyvyttömällä Lola-tallin autolla tallikaverinaan Sospiri. Hän yritti osallistua Australian osakilpailuun, mutta karsiutui. Molemmat Lolat jäivät aika-ajossa kärjelle kymmenisen sekuntia, ja Lolan ajautuessa konkurssiin ensimmäisen kilpailuviikonlopun jälkeen, Rosset jäi ilman tallipaikkaa.

Vuonna 1998 Rosset ajoi Tyrrell-tallin autoa, mutta hävisi jälleen selvästi tallikaverilleen, joka oli nyt Toranosuke Takagi. Kausi sujui heikosti: Ricardo Rosset pääsi vain 4 kertaa maaliin kun osakilpailuja oli 16. Rosset myös karsiutui kilpailusta 4 kertaa, koska jäi aika-ajoissa 107:n prosentin säännön ulkopuolelle. Paras sijoitus Rossetille tuona kautena oli kahdeksas Kanadan GP:ssä.

Kauden 1998 jälkeen Rosset lopetti kilvanajon ja keskittyi urheiluvälinekauppaan Brasiliassa.

## Lähteet

## Aiheesta muualla
* https://www.driverdb.com/drivers/ricardo-rosset/
Verkkopeli

**Verkkopeli** tarkoittaa nykyisin internetin välityksellä pelattavaa videopeliä. Verkkopelejä voi pelata yksin tai muiden kanssa moninpelinä. Verkkopelien historia voidaan jäljittää suurtietokoneille kehitettyihin MUD-peleihin. Ennen internet-yhteyksien yleistymistä verkkopelit olivat usein vain lähiverkossa (LAN) pelattavia. Ensimmäisiin verkotettuihin videopeleihin lukeutuu *[[Maze War]]* (1974).

Nykyisin osa verkkopeleistä on verkkoselaimessa toimivia, osa maksullisia tai mikromaksullisia ilmaispelejä ja osan joutuu lataamaan tietokoneelle itse. Verkkopeli itsessään ei tarkoita pelin lajityyppiä vaan kyse on teknisestä käsitteestä. Verkkopeleinä pelattaviin peleihin kuuluvat muun muassa ensimmäisen persoonan ammuntapelit, roolipelit, strategiapelit, taistelupelit ja avaruuslentosimulaattorit.

Eräitä suosittuja verkkopelejä ovat muun muassa *[[World of Warcraft]]*, *[[Guild Wars]]*, *[[Counter-Strike]]*, *[[Lord of the Rings Online]]*, *[[Team Fortress 2]]*, *[[Day of Defeat: Source]]*, *[[Dota 2]]*, ja *[[League of Legends]]*. Monissa verkkopeleissä on myös mahdollisuus keskustella muiden pelaajien kanssa.

Useissa yksinpelattavissa videopeleissä tulee mukana myös verkkomoninpelimahdollisuus. Tällaisia pelejä ovat muun muassa *[[Crysis]]* ja ''Halo''-sarja. Joissakin peleissä moninpelimahdollisuus on sisäänrakennettuna samaan ohjelmaan, mutta se voi myös sisältyä erilliseen ohjelmaan.

Verkkopelien ongelmana ovat usein huijaavat pelaajat. Huijaaminen videopeleissä mielletään pelaajien kesken törkeäksi ja usein se suo huijaajalle etulyöntiaseman muihin pelaajiin verrattuna. Esimerkkejä huijauksista ovat wallhack, joka mahdollistaa näkemisen seinien ja muiden objektien läpi, ja varsinkin vanhemmista *Counter-Strike* -peleistä tuttu aim-bot, jonka avulla huijari saa valitsemansa aseen tähtäämään automaattisesti vihollishahmon päähän. 

Verkkopelien ongelmana on toisinaan myös liian suuri palvelinliikenne, jolloin palvelimet ovat täynnä eivätkä kaikki pääse pelaamaan. Näin kävi esimerkiksi vuonna 2012 julkaistun *[[Diablo III]]:n* kanssa.

Verkkopelin pelaamisen laatuun voivat vaikuttaa sekä tarvittava kaistanleveys että viive (*latenssi*). 

Verkkopelejä on julkaistu useimmille alustoille tietokoneille, pelikonsoleille ja käsikonsoleille.

Joitakin elektronisen urheilun kilpailuissa käytettäviä pelejä pelataan verkon välityksellä.

## Katso myös
* Massiivinen monen pelaajan verkkopeli
Vietnamin demokraattinen tasavalta

**Pohjois-Vietnam** (), virallisesti **Vietnamin demokraattinen tasavalta** (), oli Kaakkois-Aasiassa vuosina 1945–1976 sijainnut valtio, joka hallitsi Vietnamin pohjoisosaa ja taisteli Vietnamin sodassa Yhdysvaltoja ja Etelä-Vietnamia vastaan.

Pohjois-Vietnamin hallitus määräsi yleisen liikekannallepanon 4. heinäkuuta 1966. Se koski kaikkia 18–30-vuotiaita pohjoisvietnamilaisia.

## Lähteet

## Aiheesta muualla
García II (Galicia ja Portugali)

**García II** (1042–1090) oli Galician kuningas vuosina 1065–1071.

## Nousu valtaan
García oli isänsä Kastilian ja Leónin Ferdinand I:n nuorin poika. Isä jakoi valtakuntansa kolmen poikansa kesken siten, että Sancho II sai Kastilian, Alfonso VI Leonin ja García Galician sekä siihen kuuluvan osan Portugalia. Lisäksi García sai Badajozin ja Sevillan muslimivaltioiden verotusoikeuden. Tyttäriään Ferdinand I kielsi menemästä naimisiin.

## Garcían karkotus kuningaskunnastaan
Ferdinand I:n pojista vanhin Sancho ei hyväksynyt isänsä päätöstä valtakunnan jakamisesta. Hän riiteli isänsä suosikin Alfonson kanssa ja löi tämän 1068 Llantadan taistelussa. Voitto ei tuonut Sancholle lisää maita, mutta Garcían kustannuksella hän hyötyi enemmän: vuonna 1071 hän pakotti despoottisen ja epäluuloisen Garcían luopumaan vallasta ja lähetti tämän vankeuteen Sevillaan.

## Paluu takaisin
Vuoden 1072 alussa Sancho löi jälleen veljensä Alfonson ja ajoi tämän pois kuningaskunnastaan. Kun Alfonso etsi turvapaikkaa Toledosta, Sancho julistautui myös Leónin kuninkaaksi. Näin Sancho oli valloittanut ja yhdistänyt isänsä valtakunnan. Hänen valtakautensa katkesi kuitenkin jo samana vuonna, kun veljesten sisaren Urracan lähettämän salamurhaajan onnistui surmata hänet. Alfonso palasi maanpaosta, samoin García.

## García syrjäytetään toisen kerran
García palasi Galiciaan vuoden 1072 loppupuolella, mutta Alfonso vangitsi hänet 1073. García vietti lopun elämänsä vankina Lunan linnassa.

## Lähteet
*
*

### Viitteet
Juhana I (Kastilia)

**Kastilian Juhana I** (esp. *Juan I de Castilla*); (20. elokuuta 1358 Épila, Zaragoza, Aragonian kuningaskunta – 9. lokakuuta 1390, Alcalá de Henares, Madrid) oli Kastilian kuningas vuosina 1379–1390. 

## Suku
Hänen isänsä oli Kastilian kuningas Henrik II Äpärä ja äitinsä Juana Manuel (1339 – 27 . maaliskuuta 1381), joka oli Villenan ruhtinas Juan Manuelin (1282–1348) ja tämän toisen puolison Blanca Núñez de Lara de La Cerdan (k. 1347) tytär. Juan oil vanhin lapsi ja hänellä oli kaksi nuorempaa sisarta, Juana ja Eleonoora (k. 1416).

## Avioliitot ja lapset
Juhana avioitui vuonna 1375 Eleonoora Aragonialaisen (1358–1382), Aragonian kuningas Pietari IV:n ja tyttären kanssa. Heille syntyi kolme lasta:

* Henrik (4. lokakuuta 1379 – 25. joulukuuta 1406), seurasi isäänsä Kastilian kuninkaana

* Ferdinand I (27. marraskuuta 1380 – 2. huhtikuuta 1416), tuli Aragonian kuninkaaksi vuonna 1412.
* Eleanor (s. 13. elokuuta 1382), kuoli pienenä

Toisen kerran Juhana avioitui vuonna 1383 Portugalin 11-vuotiaan kruununprinsessa Beatrizin kanssa, joka oli Ferdinand I:n ja Leonor Teles de Menesesin perijätär. Avioliittosopimuksen mukaan pari hallitsisi Portugalin kuningaskuntaa yhdessä, kunnes parin (mahdollisesti syntyvä) poika täyttäisi 14 vuotta, jolloin hänestä tulisi kuningas. Jos pari ei saisi poikalasta, Portugalin kuninkuus päätyisi Kastilian kuninkaalle. Avioliitto oli lapseton kun Beatriz jäi leskeksi 18-vuotiaana.

## Kuningas
Hallituskautensa alussa hän joutui puolustamaan valtaistuintaan Juhana Gentiä vastaan, jonka vaimo oli Pietari I Julman tytär, sekä Gentin portugalialaisia liittolaisia vastaan. Suhteet Portugaliin paranivat kun Juhana otti vaimokseen Portugalin kruununprinsessa Beatrizin, ja suhteita Gentin kanssa paransi Juhanan pojan Henrikin ja Gentin tyttären avioliitto. 

## Perintö
Juhanan kuoltua 32-vuotiaana lokakuussa 1390 ratsastusnäytöksessä häntä seurasi valtaistuimelle vanhin poika Henrik hänen ensimmäisestä avioliitostaan. 

## Lähteet
Ajomies (laulu)

**Ajomies** () on venäläinen laulu. Se on romanssi, jonka tekijöiksi on merkitty Jakov Feldman (sävel) ja Nikolai von Ritter (sanat). Se nousi suosioon Venäjällä 1910-luvulla. Suomenkieliset sanat siihen ovat tehneet Usko Kemppi ja Reino Helismaa sekä Martti Wuori. Sen ovat levyttäneet Suomessa mm. Olavi Virta vuonna 1958, Topi Sorsakoski 1986 ja Jaakko Ryhänen 1989 sekä Matti Salminen vuonna 1976 nimellä *Ei kyytimies kiirettä oo*.

## Sanat
Negrospirituaali

**Negrospirituaali** (engl. *Negro spiritual*) on afroamerikkalainen hengellisten laulujen tyyppi. Negrospirituaalit saivat alkunsa orjien musiikkina 1700-luvulla, ja niiden suosio säilyi 1900-luvulle saakka.

Negrospirituaaleja esitetään tyypillisesti ”kutsu ja vastaus” -muodossa solistin ja taustakuoron välillä. Joissain lauluissa on polveilevaa laulutyyliä, jotkin laulut ovat hitaita ja surumielisiä, ja jotkin laulut ovat nopeita ja iloisia. Joissain lauluissa on nähty piilotettua protestia orjuutta vastaan.

## Historia
Negrospirituaalien juuret ovat 1700-luvulla Etelän mustien orjien epävirallisissa kokoontumisissa, joissa osanottajat lauloivat ja tanssivat. Toinen tyylin lähde ovat orjien rinkitanssit.

Orjanomistajat eivät katsoneet orjiensa afrikkalaisperäistä musiikkipitoista jumalanpalvelusta hyvällä ja pyrkivät siksi kieltämään orjien hengelliset kokoontumiset. Kun orjat alkoivat kääntyä kristinuskoon, he ryhtyivät käyttämään Raamatun kertomuksia lauluissaan, ja negrospirituaaleista tuli orjien tapa ilmaista sekä uskoaan että surujaan ja toiveitaan. Nimitys *spirituaali* (engl. *spiritual*) tulee Kuningas Jaakon Raamatun Efesolaiskirjeestä (5:19).

Negrospirituaalit yleistyivät orjien keskuudessa 1700-luvun lopulta 1860-luvulle, jolloin orjuus lakkautettiin. Lauluja alettiin julkaista Yhdysvalloissa kokoelmina 1860-luvulta alkaen. Seuraavalla vuosikymmenellä Euroopassakin konsertoinut Jubilee Singers -kuoro sai muunkin maailman kiinnostumaan negrospirituaaleista. Jubilee Singersiä seurasi moni muu suosittu lauluyhtye. Negrospirituaaleja alettiin esittää Yhdysvaltain konserttisaleissa, ja kuuluisat mustat laulajat kuten Marian Anderson, Roland Hayes ja Paul Robeson ottivat 1900-luvulla negrospirituaaleja ohjelmistoonsa. Vuosisadan loppupuolella gospelmusiikki oli kuitenkin pitkälti syrjäyttänyt negrospirituaalit mustien kirkoissa.

## Lähteet
Houston Dynamo

**Houston Dynamo** on yhdysvaltalainen jalkapalloseura, jonka joukkue pelaa Major League Soccer -liigassa. 

Seura perustettiin vuonna 2005, jolloin koko San Jose Earthquakesin organisaatio siirtyi Kalifornian San Josésta Texasin Houstoniin. Seura voitti MLS:n mestaruuden MLS Cupin heti esikoiskaudellaan 2006 ja uusi mestaruuden vuotta myöhemmin. Houstonin paikallisvastustaja on FC Dallas.

Kaudesta 2012 alkaen Dynamo pelaa kotiottelunsa Shell Energy Stadiumilla, joka on 22&nbsp;000 -paikkainen erityisesti jalkapalloa varten suunniteltu stadion. Kauteen 2011 asti seuran kotistadion oli Houstonin yliopiston kampuksella sijaitseva Robertson Stadium.

## Joukkue
### Kokoonpano
*Päivitetty: [[11. huhtikuuta]] [[2025]]*

## Lähteet

## Aiheesta muualla

* Houston Dynamon sivusto
Nils Ludvig Arppe

**Nils Ludvig Arppe** (19. joulukuuta 1803 Kitee, Suoparsaari – 9. joulukuuta 1861 Värtsilä) oli suomalainen teollisuusmies, joka omisti muun muassa Värtsilän, Utran ja Puhoksen sahat sekä Värtsilän ja Möhkön rautaruukit ja Ilajankosken ja Käenkosken harkkohytit Pohjois-Karjalassa.

## Elämä
Arppen vanhemmat olivat laamanni Nils Arppe (1766–1823) ja hänen ensimmäinen puolisonsa Margareta Sofia Wegelius. Arppe pääsi ylioppilaaksi Turussa 1820 ja hän suoritti tuomarintutkinnon Turun akatemiassa 1823 sekä oli auskultanttina Vaasan hovioikeudessa 1823. Seuraavana vuonna hän aloitti työn lankomiehensä Johan Fabritiuksen sahaliikkeessä Kiteen Puhoksessa sahaliikkeen ja kartanon hoitajana. Hän perusti 1832 Kuurnankosken sahan ja vuokrasi seuraavana vuonna Puhoksen ja Utran sahat.

Arppe tunnetaan myös Läskelän paperitehtaan perustajana. Wärtsilä Oyj:n juuret ovat Värtsilään vuonna 1834 perustetussa sahassa, jonka Arppe osti vuonna 1836. Vuonna 1833 Arppe rakennutti Kiteen Puhoksessa Ilmarisen, Suomen ensimmäisen höyrylaivan, joka hinasi puutavaralotjia Saimaan vesistössä. Arppe myös raivautti vesireittejä, jotta uitto sujuisi helpommin.

Arppe oli naimisissa 1840–1843 Jeanette Porthanin (k. 1843) kanssa, 1845–1855 edellisen sisaren Matilda Porthanin (k. 1855) kanssa ja vuodesta 1856 Amalia Kristina Seitzin (k. 1908) kanssa tämän ensimmäisessä avioliitossa. Arppen poikia olivat tohmajärveläinen tilanomistaja, kunnallisneuvos Nils Josef Edvard Arppe (1841–1887) ja Värtsilän ja Möhkön rautatehtaiden isännöitsijä Klas Ludvig Arppe (1846–1891).

Arppe on haudattu Kiteen kirkkomaahan kahden ensimmäisen vaimonsa, Porthanin sisarusten, Jeanetten ja Mathildan väliin. Samaan sukuhautaan on haudattu myös Arppen 7-vuotiaana kuollut Anna-tytär hänen kolmannesta avioliitostaan. Kiteen keskustassa oleva yläkoulu on nimetty hänen mukaansa Arppen kouluksi.

Nils Ludvig Arppe ja senaattori, Keisarillisen Aleksanterin-yliopiston rehtori Adolf Edvard Arppe olivat keskenään velipuolia.

## Katso myös
* Arppe

## Lähteet
*

### Viitteet

## Aiheesta muualla
*KuMa: Utran sahalaitokset 
*N. L. Arppen jälkeläiset
Paranthropus aethiopicus

**Turkananapinaihminen** eli ***Paranthropus aethiopicus*** on *[[Paranthropus]]*-suvun sukupuuttoon kuollut laji. Merkittäviä löytöjä lajista tehtiin vuonna 1985 Keniassa, Länsi-Turkanassa. Silloin löydetty kallo ja alaleuan osa ovat ajoitettu 2,5 miljoonaa vuotta vanhoiksi.Turkananapinaihmistä pidetään varhaisimpana plioseenikaudella eläneistä sukunsa jäsenistä. Antropologit esittävät lajin eläneen 2,7−2,5 miljoonaa vuotta sitten. Laji on ominaisuuksiltaan alkukantainen ja muistuttaa afrikkalaista etelänapinaa, joten sitä pidetään siitä polveutuneena. Vaikka lajin kasvot ovat ulkonevat, kuten afrikkalaisella etelänapinalla, on sen aivotilavuus vain 410 kuutiosenttimetriä. Aivot olivat hieman pienemmät kuin nykygorillalla ja hieman suuremmat kuin simpanssilla.

Ensimmäiset jäänteet lajista löydettiin Etiopiasta vuonna 1967. Alaleuan ja hampaiden perusteella lajilla on päätelty olleen voimakas purukalusto, kuten nykyisillä gorilloilla. Lajista ei tiedetä kovinkaan paljoa tärkeiden jäänteiden puuttuessa, joten muun muassa lajin kokoa on vaikea hahmottaa. Sen kuitenkin arvioidaan olleen samanpituinen kuin afrikkalainen etelänapina.

Kaikki antropologit eivät ole samaa mieltä, että suvun lajit vankka-apinaihminen ja roteva-apinaihminen ovat polveutuneet turkananapinaihmisestä, koska kallo muistuttaa lajin afrikkalaisen eteläapinan kalloa. Kuitenkin lajin leuka viittaa voimakkaasti siihen, että laji olisi vankka- ja roteva-apinaihmisten kantamuoto. Turkananapinaihminen eli todennäköisesti savannin ja metsämaan välimaastossa. Tarvitaan vielä lisätodisteita, jotta lajista tiedettäisiin enemmän. Tärkein löytö eli kallo KNM-WT 17000 viittaa siihen, että laji, kuten muutkin sukunsa lajit, olisi haarautumassa poispäin ihmisten (*Homo*) sukulinjasta.

## Lähteet

## Aiheesta muualla
*
Viljandi

**Viljandi** (suom. myös **Viljanti**, ) on Viljandimaan maakunnan pääkaupunki Viron keskiosassa. Sen asukasluku oli vuonna 2025 17&nbsp;157.

## Historia
 
Historialähteet mainitsevat Viljandin ensimmäistä kertaa vuonna 1211, mutta paikalla tiedetään olleen asutusta jo viikinkiajalla. 1300-luvulla hansaliiton aikaan Viljandi oli yksi Itämeren alueen hansakaupungeista. Kaupungista tuli myös Baltian asukkaita kristinuskoon käännyttäneen kalparitariston keskuspaikka. Liivinmaan sodassa vuosina 1558–1583 ja Puolan–Ruotsin sodassa vuosina 1600–1622 Viljandi oli sotatantereena. Liivinmaan sodan aikana tuhoutui muun muassa kaupungissa sijainnut fransiskaaniluostari.

Neuvostoliiton aikaan Viljandissa sijaitsi Spetsnaz-prikaati 4.ObrSpN, joka lakkautettiin vuonna 1992.

## Viljandi nykyään

Kaupungin nähtävyyksiin kuuluvat muun muassa Linnavuorella sijaitsevat keskiaikaisen ritarilinnan rauniot, raatihuone, vuonna 1866 valmistunut Pyhän Paavalin kirkko (*Püha Pauluse kirik*) ja 1600-luvulla fransiskaaniluostarin paikalle rakennettu Pyhän Johanneksen kirkko (*Püha Jaani kirik*). Tunnetuimpia maamerkkejä on 30-metrinen, vuonna 1911 rakennettu ja vuonna 1999 entisöity vesitorni, jonka huipulla on näköalatasanne.

Viljandissa toimii Tarton yliopistoon kuuluva Viljandin kulttuuriakatemia.

JK Tulevik Viljandi on Viron Meistriliigassa pelaava viljandilainen jalkapalloseura.

Viljandi on Porvoon ystävyyskaupunki.

## Väestö

Vuonna 2025 Viljandin kaupungissa oli 17&nbsp;157, joista 16&nbsp;108 oli virolaisia, 114 muiden EU-maiden kansalaisia ja 870 muiden kuin EU-maiden kansalaisia. Näistä isoin ryhmä on ukrainalaiset, joita oli 735.

## Kansanmusiikkifestivaalit

Viljandissa pidetään joka heinäkuu kansainväliset kansanmusiikkifestivaalit. Konserttipaikkoja ovat muun muassa kaupungin keskusta, ritarilinnan rauniot puistoineen ja kirkot.

## Etäisyyksiä Viron muihin kaupunkeihin

*Tallinna 161&nbsp;km
*Tartto 81&nbsp;km
*Pärnu 97&nbsp;km

## Kuvia


Tiedosto:View from old fortress to Viljandi lake.jpg|Näkymä linnoitukselta Viljandijärvelle.
Tiedosto:St. John's Church, Viljandi.jpg|Jaanin eli Johanneksen kirkko.
Tiedosto:Viljandi suspension bridge.JPG|Riippusilta linnoituksella vallihaudan yli.
Tiedosto:Viljandi water tower.jpg|Vanha vesitorni.
Tiedosto:Grand Hotel in winter.JPG|Viljandin ensimmäinen hotelli.
Tiedosto:Viljandi6.jpg|Paavalin kirkko.
Tiedosto:Viljandifestival.jpg|Viljandin kansanmusiikkifestivaalit 2007.
Tiedosto:Viljandi town hall.jpg|Viljandin kaupungintalo.
Tiedosto:Jaanikirk.jpg|Jaanin eli Johanneksen kirkko ja kansanmusiikkifestivaalit 2007.
Tiedosto:Viljandin öistä keskustaa.JPG|Centrum-hotelli ja -kauppakeskus.


## Lähteet

## Aiheesta muualla

*Viljandi Linna Atlas  
*Viljandin ystävät ry
Nuno Álvares Pereira

**Nuno Álvares Pereira** (24. heinäkuuta 1360 Quinta do Bonjardim – 1. huhtikuuta 1431 Lissabon) oli portugalilainen kenraali. Hänen johtamansa joukot voittivat kastilialaiset Atoleirosin ja Aljubarrotan taisteluissa, jotka turvasivat Portugalin itsenäisyyden.

Pereira syntyi Portugalissa lähellä Sertãn kuntaa ja meni 17-vuotiaana naimisiin Leonor de Alvimin kanssa. Pari sai yhden tyttären, Beatriz Pereira de Alvimin. Vaimonsa kuoleman jälkeen Pereira ryhtyi vuonna 1423 karmeliitaksi. Pereiran hautakammio tuhoutui vuoden 1755 Lissabonin maanjäristyksessä.

Paavi Benedictus XV julisti Pereiran 23. tammikuuta 1918 autuaaksi, ja 26. huhtikuuta 2009 Benedictus XVI kanonisoi hänet pyhimykseksi. Hänen muistopäivänsä on 1. huhtikuuta.
Arístides Pertot

**Arístides Laureano Pertot** (s. 24. syyskuuta 1976 Lanús, Argentiina) on entinen argentiinalainen jalkapalloilija. Hän oli pelipaikaltaan hyökkäävä keskikenttäpelaaja.

Uransa Suomessa Pertot aloitti FC Interissä kaudella 2000. Tätä ennen hän oli edustanut Argentiinassa Deportivo Españolia. Kaudeksi 2006 Pertot siirtyi Tampere Unitediin, jossa hän saavutti ensimmäisen Suomen-mestaruutensa. Hän ei kuitenkaan jatkanut joukkueessa tuon kauden jälkeen, vaan palasi perhesyiden takia takaisin Argentiinaan, jossa hän pelasi Temperleyssä. Kaudeksi 2008 Pertot siirtyi TPS:n joukkueeseen. Kaudeksi 2009 Pertot vaihtoi seuraa jälleen, palaten vanhaan seuraansa FC Interiin.

## Lähteet
Vetysyanidi

**Vetysyanidi** (HCN) on myrkyllinen, hyvin heikko happo. Se salpaa soluhengityksen ja suurina annoksina aiheuttaa välittömän kuoleman ihmiselle ja muille eliöille. Vetysyanidin suoloja kutsutaan syanideiksi. Yhdisteen vesiliuosta kutsutaan **sinihapoksi**. Sinihappo-nimitys tulee siitä, että sinihappo muodostaa raudan kanssa kompleksiyhdisteitä, jotka ovat väriltään sinisiä.

## Valmistus
Vetysyanidia valmistetaan suuria määriä kahdella eri tavalla. Degussan prosessissa ammoniakki ja metaani reagoivat 1&nbsp;200&nbsp;°C:n lämmössä. Katalyyttinä käytetään platinaa.
::CH4 + NH3 → HCN + 3H2
Andrussovin prosessissa lisätään myös happea.
::2CH4 + 2NH3 + 3O2 → 2HCN + 6H2O

Laboratorioissa pieniä määriä sinihappoa valmistetaan jostakin sinihapon alkalimetallisuolasta, esimerkiksi natriumsyanidista:
::H+ + NaCN → HCN + Na+

## Käyttö
Vetysyanidia käytetään hyönteismyrkkynä sekä orgaanisessa synteesissä muun muassa nitriilejä valmistettaessa.

Joissain Yhdysvaltojen osavaltioissa käytetyissä kaasukammioissa vetysyanidia käytettiin surmaamaan teloitettava. Reaktiossa munan kokoinen määrä kaliumsyanidia pudotettiin rikkihappoa sisältävään astiaan, jolloin tapahtui reaktio, joka vapauttaa sinihapon (HCN):
:2 KCN + H2SO4 → K2SO4 + 2 HCN (g)

## Myrkyllisyys ja vaarallisuus
Vetysyanidi voi kaasuuntuneena räjähtää yli 5,6&nbsp;% pitoisuuksilla.

## Vetysyanidi luonnossa
Karvasmanteli (*Prunus amygdalus*) sisältää amygdaliinia, josta syntyy ihmisen ruuansulatuskanavassa vetysyanidia. Kuumennetuista ja ruuaksi valmistetuista karvasmanteleista sitä kuitenkin kertyy vain harmiton määrä. Kuumentamattomien karvasmanteleiden nauttiminen on vaarallista, joskin karvasmantelin epämiellyttävä maku tavallisesti estää myrkytysvaaran. Terveysviranomaisten kanta on rauhoittava: karvasmanteli on myrkyllinen, mutta pienen määrän syöminen aiheuttaa harvoin oireita. Mikäli altistus kuitenkin tapahtuu, myrkytyksen oireet kuten oksentelu, mahakipu, nopeutunut hengitys ja takykardia ilmenevät viimeistään kahden tunnin kuluttua.

Vetysyanidia sisältävät karvasmantelin lisäksi monet muutkin yleisesti käytettyjen kasvien siemenet, lapakot tai kivet, joita ei tavallisesti käytetä ihmisravinnoksi. Näitä ovat esimerkiksi aprikoosi, kirsikka, luumu ja omena, mutta myös pellavansiemenet.

## Katso myös
* Syanidi
* Zyklon B

## Lähteet

## Aiheesta muualla

* Kemikaalikortti: Syaanivety, nesteytetty
* PubChem: Hydrogen cyanide 
* Human Metabolome Database (HMDB): Hydrogen cyanide 
* Food Component Database (FooDB): Hydrocyanic acid 
* Toxin and Toxin Target Database (T3DB): Hydrogen cyanide 
* Kyoto Encyclopedia of Genes and Genomes (KEGG): Hydrogen cyanide 
* Pherobase: Semiochemical - HCN 
* Dr. Duke's Phytochemical and Ethnobotanical Databases: Hydrogen cyanide
MxPx

**MxPx** on yhdysvaltalainen vuonna 1992 perustettu pop-punkyhtye.

## Kokoonpano

* Mike Herrera: laulu, basso ja koskettimet
* Yuri Ruley: rummut
* Tom Wisniewski: kitara ja taustalaulu

## Diskografia

### Studioalbumit
* *Pokinatcha* (1994)
* *Teenage Politics* (1995)
* *Life in General* (1996)
* *Slowly Going the Way of the Buffalo* (1998)
* *The Ever Passing Moment* (2000)
* *Before Everything & After* (2003)
* *Panic* (2005)
* *Secret Weapon* (2007)
* *On The Cover II* (2009)
* *MxPx* (2018)

### EP:t
* *On the Cover* (1995)
* *Move to Bremerton* (1996)
* *The Renaissance* (2001)
* *AC EP* (2004)
* *Left Coast Punk EP* (2009)

### Kokoelmat
* *Let It Happen* (1998)
* *Ten Years and Running* (2002)
* *Let's Rock* (2006)
* *The Ultimate Collection* (2008)
* *Punk Rawk Christmas* (2009)

### Livealbumit
* *At the Show* (1999)

### DVD:t
* *B-Movie* (2004)

## Aiheesta muualla
* MxPx:n viralliset kotisivut
* Fleim.fi - MxPx viihtyy pienillä klubeilla
William H. Macy

**William Hall Macy** (s. 13. maaliskuuta 1950 Miami, Yhdysvallat) on yhdysvaltalainen näyttelijä ja ohjaaja, joka on näytellyt sekä teatterissa, elokuvissa ja televisiossa

Macy sai Oscar-ehdokkuuden pääroolistaan elokuvassa *[[Fargo_(elokuva)|Fargo]]*. Vuonna 2003 hän sai elokuvasta *[[Door to Door]]* kaksi Emmy-palkintoa, pääroolista ja käsikirjoituksesta.

Macy on ollut vuodesta 1997 lähtien naimisissa näyttelijä Felicity Huffmanin kanssa. Heillä on kaksi lasta (s. 2000 ja 2002).

## Valikoitu filmografia
* *[[Benny & Joon]]* (1993) – Randy Burch
* *[[Oikeat siirrot]]* (1993) – Tunafish Father
* *[[Teho-osasto (televisiosarja)|Teho-osasto]]* (televisiosarja, 1994–1998) – David Morgenstern
* *[[Mr Holland’s opus – elämän sinfonia]]* (1995) – Gene Wolters
* *[[Fargo (elokuva)|Fargo]]* (1996) – Jerry Lundegaard
* *[[Periskooppi pystyyn]]* (1996) – komentaja Carl Knox (USS Orlando)
* *[[Ghosts of Mississippi]]* (1996) – Charlie Crisco
* *[[Air Force One (elokuva)|Air Force One]]* (1997) – Caldwell
* *[[Boogie Nights]]* (1997) – Little Bill
* *[[Wag the Dog – häntä heiluttaa koiraa]]* (1997) – CIA-agentti Charles Young
* *[[Pleasantville – Onnellisten kaupunki]]* (1998) – George Parker
* *[[Psycho (vuoden 1998 elokuva)|Psycho]]* (1998) – Milton Arbogast
* *[[Iloiset veikot]]* (1999) – seriffi Chappy Dent
* *[[Seitsemän seinähullua sankaria]]* (1999) – The Shoveller
* *[[Magnolia (elokuva)|Magnolia]]* (1999) – Quiz Kid Donnie Smith
* *[[State and Main – tienristeyksessä]]* (2000) – Walt Price
* *[[Jurassic Park III]]* (2001) – Paul Kirby
* *[[Focus (vuoden 2001 elokuva)|Focus]]* (2001) – Lawrence ”Larry” Newman
* *[[Door to Door (elokuva)|Door to Door]]* (2002) – Bill Porter
* *[[The Cooler]]* (2003) – Bernie Lootz
* *[[Seabiscuit – amerikkalainen legenda]]* (2003) – Tick Tock McGlaughlin
* *[[Cellular]]* (2004) – Mooney
* *[[Spartan (vuoden 2004 elokuva)|Spartan]]* (2004) – Stoddard
* *[[Sahara (vuoden 2005 elokuva)|Sahara]]* (2005) – amiraali James Sandecker
* *[[Talkkari (elokuva)|Talkkari]]* (2005) – Gigot
* *[[Doogal]]* (2006) – Brian the snail
* *[[Thank You for Smoking]]* (2006) – Ortolan K. Finisterre
* *[[Wild Hogs – villit karjut]]* (2007) – Dudley Frank
* *[[The Maiden Heist]]* (2009) – George McLendon
* *[[Marmaduke]]* (2010) – Don Twombly 
* *[[The Lincoln Lawyer – Oikeuden palvelija]]* (2011) – Frank Levin
* *[[Hävyttömät]]* (televisiosarja, 2011–2021) – Frank Gallagher
* *[[The Sessions]]* (2012) - Father Brendan 
* *[[Room (vuoden 2015 elokuva)|Room]]* (2015) – Robert Newsome
* *[[Blood Father]]* (2016) - Kirby Curtis

## Aiheesta muualla
*
Circus maximus

**Circus maximus** on Roomassa Palatiumin ja Aventinuksen kukkuloiden välisessä laaksossa sijaitseva antiikin Rooman aikainen circus eli areena, jolla järjestettiin vaunukilpa-ajoja ja gladiaattoritaisteluja. Nykyään se on julkinen puisto, jossa järjestetään joskus joukkokokouksia ja konsertteja.

## Rakenne

Circus maximuksen katsomoon mahtui laajimmillaan ensimmäisellä vuosisadalla jaa. Pliniuksen mukaan 250&nbsp;000 ihmistä. Katsojat istuivat 30 metrin levyisille ja 28 metrin korkuisille penkereille rakennetuilla istuimilla, jotka oli tehty alimmissa kahdessa kerroksessa betonista ja kivestä, ja ylemmissä kerroksissa puusta. Areenan ulkopuolella oli kauppakujia, joista katsojat ostivat tarvikkeita. Areenalla oli myös Ceresin temppeli.

Rata oli alun perin päällystetty hiekalla. Se oli mitoiltaan 540 × 80 metriä. Radan avoimen pään puolella oli vaunuille 12 lähtöporttia. Radan keskellä oli koristeltu seinämä (*spina* tai *euripus*) ja sen kummassakin päässä kääntöpylväät (*metae*), joita vaunut kiersivät. Radan keskellä oli myös kaksi obeliskia sekä kierroslaskuun käytettyjä esineitä, jotka olivat munan ja delfiinin muotoisia.

## Historia
Circus maximuksella järjestettiin vaunukilpa-ajoja, gladiaattoritaisteluita, *[[Ludi Romani]]* -festivaaleja, metsästysnäytöksiä, teloituksia ja muita tapahtumia.

Circus maximus rakennettiin legendan mukaan 500-luvulla eaa. Se sai tunnetun muotonsa Julius Caesarin aikana viimeisellä vuosisadalla eaa.

Vuonna 10 eaa. keisari Augustus rakennutti keisarin aition ja toi paikalle ensimmäisen egyptiläisen obeliskin. Tämä niin sanottu Flaminion obeliski sijaitsee nykyään Rooman Piazza del Popolo -aukiolla. Vuonna 33 seinämän munat saivat seurakseen seitsemän pronssidelfiiniä. Circus maximusta koristeltiin ja laajennettiin paljon vuosina 300–549. Keisari Konstantius II lisäsi vuonna 357 toisen Egyptistä tuodun obeliskin eli Lateraaniobeliskin, joka sijaitsee nykyään Piazza San Giovanni in Lateranolla.

Circus maximuksen viimeisen vaunukilpailun järjesti ostrogoottien kuningas Totila vuonna 549. Sen jälkeen kenttä hylättiin. Siitä tehtiin puisto 1930-luvulla, ja nykyisin paikalla järjestetään joukkokokouksia ja konsertteja. Alueella suoritetaan yhä kaivauksia.

## Kuvia

Tiedosto:10541 - Rome - Circo Massimo (3506222583).jpg|Circus maximus on nykyään puistona
Tiedosto:RomaCircoMassimoRestiSud1.JPG|Päätykaarteen raunioita
Tiedosto:Circus Maximus - panorama view.jpg|Circus maximus nykyään


## Lähteet

## Aiheesta muualla
Encamp

**Encamp** on kunta ja sen pieni keskuskylä Andorrassa, noin neljän kilometrin päässä Andorra la Vellasta pohjoiseen. Kunnan pinta-ala on 74 neliökilometriä ja asukasluku oli arviolta 11&nbsp;290 vuonna 2017. Encampin kylässä on säilynyt keskiaikaista arkkitehtuuria ja kapeita kujia.

## Ilmasto
Encampin kylässä on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 8&nbsp;°C ja keskimääräinen sademäärä 1&nbsp;020 millimetriä. Heinäkuu on lämpimin kuukausi. Silloin vuorokauden keskilämpötila on noin 16&nbsp;°C. Viilein kuukausi on tammikuu, jolloin keskilämpötila on noin 1&nbsp;°C. Sateisin kuukausi on toukokuu, jolloin sataa keskimäärin noin 110 millimetriä. Tammikuu puolestaan on kuivin kuukausi. Silloin keskimääräinen sadanta on 64 millimetriä.

## Politiikka
Encampin kunnassa toimii oma paikallishallinto (Comú), jolla on suhteellisen laajat valtaoikeudet luonnonvarojen käytöstä päättämisestä aluesuunnitteluun ja julkisten palveluiden järjestämiseen. Hallinnon jäsenet valitaan neljän vuoden välein vaaleilla, ja eniten ääniä saanut puolue saa puolet paikoista. Loput paikat jaetaan saatujen äänien mukaan eniten ääniä saanut puolue mukaan lukien. Suurimmalla puolueella on näin ollen aina enemmistö hallinnossa.

## Lähteet

## Aiheesta muualla
M/S Moby Orli

**M/S Moby Orli** on vuonna 1986 valmistunut matkustaja-autolautta. Aluksen tilasi Rederi AB Slite, ja se liikennöi Viking Linen väreissä vuoteen 1993 saakka nimellä *M/S Olympia*. Laivan sisaralus on M/S *Mariella* -nimisenä vuonna 1985 valmistunut M/S ''Mega Regina''.

## Käyttöhistoria

M/S *Olympia* rakennettiin Wärtsilän Pernon telakalla Turussa Rederi AB Slitelle, joka oli osa Viking Linea. Alus laskettiin vesille 26. huhtikuuta 1986. Se aloitti liikennöinnin Helsingin ja Tukholman välisellä reitillä. 

Rederi AB Slite joutui vuonna 1993 taloudellisiin vaikeuksiin ja sen seurauksena konkurssiin. Tämän seurauksena M/S *Olympia* myytiin Irish Continental -varustamolle, joka vuokrasi sen P&O Ferries -yhtiölle. Uusi omistaja nimesi laivan M/S *Pride of Bilbaoksi*. P&O Ferriesin aikana laiva liikennöi välillä Portsmouth–Bilbao sekä Portsmouth–Cherbourg. Varustamo ilmoitti tammikuussa 2010 lopettavansa syyskuussa aluksen liikennöinnin Portsmouthin ja Bilbaon välillä huonon kannattavuuden vuoksi.

Venäläinen varustamo St. Peter Line teki sopimuksen laivan vuokraamisesta P&O Ferriesin kanssa. Sopimuksen mukaan laiva myydään muutaman vuoden kuluessa kokonaan uuden varustamon omistukseen. Laiva siirtyi telakalle Liettuan Klaipėdaan, ja se koki uudistuksia. Laiva aloitti huhtikuussa 2011 liikennöinnin Pietarin ja Tukholman välillä käyden paluumatkalla Pietariin Tallinnassa. 

Nykyisin alus liikennöi loppuviikkoisin reitillä Helsinki-Pietari ja alkuviikkoisin reiteillä Pietari-Tallinna-Tukholma-Helsinki ja Helsinki-Tallinna-Tukholma muutamaa poikkeusta lukuun ottamatta Mobyn omistamalle St. Peter Linelle.

6. marraskuuta 2019 alus ajoi karille Tukholman edustalla, kun se menetti ohjattavuutensa sähkökatkon seurauksena.      

27.04.2020 Pietariin risteillyt Princess Anastasia-laiva lähetettiin Gdanskista Muurmanskiin karanteenilaivaksi, jossa yli tuhat rakennustyöläistä on sairastunut COVID-19 tautiin Belokamenkan kylässä. 

## Lähteet

## Aiheesta muualla

* Marinetraffic.com – SPL Princess Anastasia
Fritz-Walter-Stadion

**Fritz-Walter-Stadion** on Saksan Kaiserslauternissa Rheinland-Pfalzin osavaltiossa sijaitseva jalkapallostadion, joka toimii 2.&nbsp;Bundesliigassa pelaavan 1. FC Kaiserslauternin kotistadionina. Stadion on nimetty vuoden 1954 jalkapallon maailmanmestarijoukkueen kapteenin Fritz Walterin mukaan, joka edusti 1. FC Kaiserslauternia koko jalkapallouransa ajan.

Stadion uudistettiin vuosina 2002–2005 ja uudistustyöt maksoivat 63,8 miljoonaa euroa. Uudistuksessa stadionin kapasiteetti kasvoi 48&nbsp;500 istumapaikkaan. Myös stadionin valonheittimet ja mediakeskus uusittiin.

## –Vuoden 2006 jalkapallon maailmanmestaruuskilpailut
Fritz-Walter-Stadion oli yksi niistä stadioneista, joilla pelattiin vuoden 2006 jalkapallon maailmanmestaruuskilpailujen otteluita.

Stadionilla pelatut ottelut olivat:
Jamaikan jalkapallomaajoukkue

**Jamaikan jalkapallomaajoukkue**, kutsumanimeltään *The [[Reggae]] Boyz*, on Jamaikan kansallinen joukkue, jota hallinnoi Jamaikan jalkapalloliitto. Suurin osa menestyneistä jamaikalaispelaajista tulee Englannista, joko jamaikalaista syntyperää, tai jamaikalaista sukujuurta.

Jamaika on voittanut Caribbean Cupin kuudesti (vuosina 1991, 1998, 2005, 2008, 2010 ja 2014) ja sijoittunut kaksi kertaa toiseksi. Vuonna 2015 se kutsuttiin ensi kertaa mukaan Copa Américaan, jossa se hävisi kaikki kolme alkulohko-otteluaan, niin Uruguaylle, Paraguaylle kuin Argentiinallekin maalein 0–1.

## Maailmanmestaruuskilpailut
*1930 - 1962 - *Ei osallistunut*
*1966 - 1970 - *Ei selviytynyt karsinnoista*
*1974 - *Vetäytyi*
*1978 - *Ei selviytynyt karsinnoista*
*1982 - *Ei osallistunut*
*1986 - *Vetäytyi*
*1990 - 1994 - *Ei selviytynyt karsinnoista*
*1998 - 1. kierros
*2002 - 2014 - *Ei selviytynyt karsinnoista*

## Gold Cup
*1991 - 1. kierros
*1993 - Kolmas (jaettu 3. sija)
*1996 - *Ei selviytynyt karsinnoista*
*1998 - Neljäs
*2000 - 1. kierros
*2002 - *Ei selviytynyt karsinnoista*
*2003 - Puolivälierä
*2005 - Puolivälierä
*2007 - *Ei selviytynyt karsinnoista*
*2009 - 1. kierros
*2011 - Puolivälierä
*2013 - *Ei selviytynyt karsinnoista*
*2015 - Hopeaa

## Copa América
*2015 - 1. kierros
*2016 - 1. kierros

## Mainittavia pelaajia
*Durrant Brown
*Warren Barrett
*Walter Boyd
*Deon Burton
*Linval Dixon
*Jason Euell
*Ricardo Fuller
*Ricardo Gardner
*Marlon King
*Tyrone Marshall
*Damani Ralph
*Shavar Thomas
*Andy Williams
*Theodore Whitmore
*Craig Ziadie
*Wes Morgan

## Lähteet

## Aiheesta muualla
*Jamaikan jalkapalloliitto
Don A. Adams

**Don Alden Adams** (16. tammikuuta 1925 – 30. joulukuuta 2019) oli Vartiotorniseuran presidentti vuosina 2000–2014. Hän johti Jehovan todistajien työstä vastaavaa järjestöä, mutta edeltäjiensä tapaan Adamsilla ei ollut vastuuta Jehovan todistajien hengellisestä johtamisesta ja opetuksesta, vaan ainoastaan hallinnosta ja taloudesta. Hän ei myöskään kuulunut Jehovan todistajien hallintoelimeen. 

## Elämä
Adams syntyi monilapsiseen perheeseen Illinoisissa. Hänen perheensä kuului alun alkaen episkopaaliseen kirkkoon. Adamsin ollessa lapsi hänen äitinsä kuitenkin kiinnostui Jehovan todistajien opetuksesta, ja vähitellen lapsetkin tulivat mukaan toimintaan. Sen sijaan hänen isänsä ei alussa osoittanut kiinnostusta. Adamsista tuli teini-ikäisenä kokoaikainen tienraivaaja, ja hänet vapautettiin asepalveluksesta. Sen sijaan erästä hänen nuoremmista veljistään ei vapautettu, mikä sai perheen lakimiesisän nostamaan kanteen viranomaisia vastaan. Tämän jälkeen hän auttoi myös muita Jehovan todistaja -nuorukaisia samoissa asioissa. Tutustuttuaan heihin paremmin perheen isäkin alkoi osoittaa kiinnostusta. Hänet kastettiin muutama vuosi tämän jälkeen.   

Don Adams kutsuttiin yhdessä kahden veljensä kanssa Betel-palvelukseen Brooklyniin, New Yorkiin. Seuraavina vuosina hän toimi erilaisissa tehtävissä Jehovan todistajien päämajassa. Hän toimi esimerkiksi presidentti Nathan Homer Knorrin sihteerinä ja kansainvälisestä lähetystyöstä vastaavana henkilönä. 

Vuoden 2000 loppupuolella Adams kutsuttiin Vartiotorniseuran johtoon Milton G. Henschelin erottua tehtävästä osana Jehovan todistajien suurta organisaatiomuutosta. Siinä Vartiotorniseuran johtokunta erotettiin hallintoelimestä ja jälkimmäisestä tehtiin vain hengellisestä opetuksesta ja johtamisesta vastuullinen elin. Adams astui uuteen virkaansa 7. lokakuuta 2000. Vuonna 2014 hänen seuraajakseen tuli Robert Ciranko.

## Lähteet
Kakutsa Tšoloqašvili

**Kaikhosro Tšoloq'ašvili** (), tunnetaan nimellä **Kakutsa** (14. heinäkuuta 1888 – 27. kesäkuuta 1930) oli georgialainen sissipäällikkö, joka taisteli puna-armeijaa vastaan Venäjän sisällissodassa. 

Kakutsa syntyi aristokraattiseen perheeseen Matanissa, Kakhetissa. Tšoloqašvilin perhe on ollut vaikutusvaltainen Georgian politiikassa. Valmistuttuaan Tbilisin lukiosta Tšholoqašvili palveli armeijassa Tverin alueella rakuunana. Kakustsa nai vuonna 1913 Nino Megvinetukhutsesin, jäi eläkkeelle armeijasta ja muutti Matanin asuntoonsa, jossa perhe asui ensimmäisen maailmansodan syttymiseen saakka.  

Kakutsa haavoittui useasti vuonna 1914 taistellessaan Itävalta-Unkarin joukkoja vastaan. Tšoloqašvili sai siirron Kaukasian rintamalle. Kaukasialta Tšoloqašvili siirrettiin vuonna 1915 Persiaan ja sieltä Mesopotamiaan, jossa hän taisteli brittien rinnalla vuonna 1916.

26. toukokuuta vuonna 1918 Georgia julistautui itsenäiseksi ja Tšholoqašvili sai paikan armeijasta. Tšoloqašvili toimi Georgian puolustusministerinä vuonna 1919. 

Helmikuussa vuonna 1921 bolševikit miehittivät Georgian. Georgia joutui siirtämään pääkaupunkinsa Tbilisistä lännemmäksi 25. helmikuuta vuonna 1921. Maaliskuussa vuonna 1921 Georgian hallitus pakeni maasta. Tšoloqašvili ei halunnut lähteä ja liittyi sissisotaan bolševikkeja vastaan vuonna 1922.

Merkittävä tapahtuma alkoi, kun Tšoloqašvilin kannattajat järjestivät talonpoikaiskapinan Khevsuretin alueella. Puna-armeija poltti monia kyliä, mutta Tšoloqašvili pakeni Tšetšeniaan. Kaikki Tšoloqašvilin perheen jäsenet surmattiin puna-armeijan käskystä. 

Toinen suuri tapahtuma oli Elokuun kansannousu Georgiassa vuonna 1924, jolloin Tšoloqašvili miehitti Manglisin kaupungin. Pian Tšoloqašvilin heikko armeija kuitenkin siirtyi yhä idemmäksi vuoristossa ja päätyi Dušetiin. Tšoloqašvili murskasi neuvostoarmeijan Svimoniant-Khevissä. 
Kun kapina luhistui Tšoloqašvili kieltäytyi antautumasta. Tšoloqašvili yritti vielä koota joukkoja sotimaan bolševikkeja vastaan, mutta hänet kukistettiin pian. Tšoloqašvili joutui pakenemaan Turkkiin jossa hän liittyi muihin georgialaisiin emigrantteihin ja muutti Ranskaan.

Tšoloqašvili asui Ranskassa koko loppuelämänsä, kunnes hän kuoli tuberkuloosiin vuonna 1930. Hänet on haudattu Cimetière de Saint-Oueniin, johon on haudattu monta georgialaista emigranttia.
Heikki Sorsa

**Heikki Sorsa** (s. 10. helmikuuta 1982 Helsinki) on suomalainen lumilautailija. 
## Tietoa
Sorsa aloitti lumilautailun vuonna 1993 ja lajissa kilpailemisen vuonna 1996. Hän opiskeli Pohjois-Haagan yhteiskoulussa (PHYK) liikuntalinjalla. Hänen ensimmäinen kilpailunsa oli Suomi Cupin kilpailu, jossa hän sijoittui toiseksi.

Sorsa valittiin vuosina 2001 ja 2002 vuoden suomalaiseksi lumilautailijaksi.
## Olympialaiset
Salt Lake Cityn talviolympialaisissa 2002 Sorsa voitti lumikourun karsintakilpailun, mutta jäi kuitenkin finaalissa seitsemännelle sijalle. Sorsa muistetaan myös siitä, että hän nautti olympiakylän McDonald'sissa 44 hampurilaista. Myöhemmin hänestä tuli McDonald'sin mainostaja. Heikki Sorsasta on myös tehty dokumenttisarja nimeltään ''The Sorsa project''. Sarjaa näytti MTV3-kanava vuosina 2006–2007. Sorsa on myös yksi White Moment -tuotemerkin perustajista. Aktiiviaikanaan Sorsan tavaramerkki oli korkea irokeesi.
## Televisio-ohjelmat
Sorsa on esiintynyt uransa aikana suomalaisissa televisio-ohjelmissa.
### Selviytyjät
Sorsa oli yksi ''Selviytyjät Suomi'' -ohjelman kuudennen kauden kilpailijoista.

### Erikoisjoukot
Sorsa osallistui keväällä 2022 Nelosen ja Ruutu-suoratoistopalvelun tosi-tv-ohjelmaan *[[Erikoisjoukot (televisiosarja)|Erikoisjoukot]]*. Hän joutui jättämään ohjelman kesken vanhan urheiluvamman kipeyttäneen polven takia.

### Petolliset

Sorsa osallistui *[[Petolliset]]*-sarjan ensimmäiselle kaudelle vuonna 2023.  Hän kuului kyseisen kauden voittajakaksikkoon yhdessä Sita Salmisen kanssa.

## Lähteet
* Heikki Sorsa FIS:n tietokannassa

### Viitteet
Jesús Puras

**Jesús Puras Vidal de la Peña** (s. 16. maaliskuuta 1963 Santander, Kantabria, Espanja) on espanjalainen entinen ralliautoilija. Hän aloitti ralliautoilun 1982 ja ensimmäisen MM-rallinsa hän ajoi 1991. Pitkän uransa aikana hän ajoi 37 MM-rallia ja saavutti 32 pistettä. Ainoan MM-rallivoittonsa hän saavutti Korsikalla 2001.

1994 Puras voitti Tuotantoautojen (eli N-ryhmän) FIA Cupin.

## Lähteet

## Aiheesta muualla
* Rally Paradise: Jesus Puras 
* Juwra: Jesus Puras
Xavier Pons

**Xavier Pons**, tunnettu myös lempinimellä **Xevi** (s. 21. tammikuuta 1980, Vic) on katalonialainen rallikuljettaja. Hän ajoi ensin moottoripyöriä, mutta siirtyi vuonna 2002 ralliautoihin. Ensimmäisen MM-rallinsa hän ajoi kaudella 2003.

## Ura
### MM-rallikausi 2006
Kaudeksi 2006 Pons teki koko sarjan kattavan sopimuksen Kronos Racing -tallin kanssa. Saksan MM-ralliin tultaessa Kronos nosti Daniel Sordon ajamaan merkkimestaruuspisteitä tallille Ponsin sijaan. Pons onnistui ajamaan Turkissa neljänneksi ja jätti taakseen Sébastien Loebin korvanneen Colin McRaen ja Sordon. Tämä vakuutti tallin ja Pons nimettiin Australiaan ajamaan merkkipisteistä loukkaantuneen Loebin tilalle. Australian ja Uuden Seelannin ralleissa Pons osoitti vauhtinsa parantuneen soralla ja ajoi Australiassa ja Uudessa Seelannissa neljänneksi. Uudessa Seelannissa Pons taisteli Manfred Stohlin ja Daniel Sordon kanssa kolmannesta sijasta. Pons ajoi kaksi pohja-aikaa päätöspäivänä. Kauden viimeisessä rallissa Walesissa Pons ajoi viidenneksi, mutta ilmoitti myöhemmin jäävänsä pois kauden 2007 MM sarjasta, koska kilpailukykyistä autoa ei ollut saatavissa.

### MM-rallikausi 2007
Juuri ennen kauden alkua tuli tieto, että Pons sai rahoituksen kuntoon ja ajaa muutamia MM-ralleja vuoden 2005 Mitsubishi Lancer WRC autolla. Kauden avauksessa Pons jäi pisteittä auton vaihteiston petettyä. Ruotsissa Pons ajoi ulos ja jäi pisteittä.

Ennen Suomen MM rallia Pons teki sopimuksen Subarun kanssa kauden 2007 lopuista ralleista. Sopimukseen sisältyy myös kausi 2008 ja optio kaudesta 2009. Suomen MM-rallissa Pons ajoi kuudenneksi.

### Välivuosia MM-sarjasta

Alkuperäisestä suunnitelmasta huolimatta Pons ei ajanut täyttä kautta kaudella 2008 ja tämän ura tuntui katkeavan ainakin väliaikaisesti. Pons ajoi muutaman MM-rallin kaudella 2008 yksityistallissa, mutta ei onnistunut vakiinnuttamaan paikkaansa huipulla.

Vuonna 2009 Pons ja Daniel Sola muodostivat Espanjan joukkueen Rally of the Nations kisassa ja voittivat kisan kahden päivän yhteistuloksen perusteella.

### Paluu MM-sarjaan
Marraskuussa 2009 ilmoitettiin, että Pons kilpailee MM-sarjassa kaudella 2010 Fordin uudella Fiesta S2000 -autolla ainakin muutamassa kilpailussa. Paluun jälkeen Pons voitti ensimmäisen Super 2000 -luokan kilpailunsa Meksikon MM-rallissa. Pons jatkoi hyvää menestystään voittamalla myös kauden toisen S2000 kisan Jordaniassa. Pons voitti lopulta Super 2000 -luokan SWRC-sarjan mestaruuden.

## Lähteet

## Aiheesta muualla
*Viralliset sivut
* Rally Paradise - Xavier Pons 
* RallyBase - Xavier Pons
* Ponsin tulokset 
* eWRC-sivustolla
Kanadan provinssi

**Kanadan provinssi** (, ) oli brittiläinen siirtokunta Pohjois-Amerikassa, joka perustettiin 23. heinäkuuta 1840 hyväksytyllä säädöksellä ja astui voimaan 10. helmikuuta 1841. Säädöksellä lakkautettiin Ylä- ja Ala-Kanadan lakia säätävät elimet ja perustettiin samalla poliittinen entiteetti Kanadan provinssi. Säädöksellä entisestä Ala-Kanadasta tuli Itä-Kanada ja Ylä-Kanadasta Länsi-Kanada.

Kanadan provinssin ensimmäinen pääkaupunki oli Kingston. Vuoden 1843 jälkeen pääkaupungiksi tuli Montreal ja sittemmin vuorotellen Toronto ja Québec. Vuonna 1866 Kanadan provinssin parlamentin viimeinen istunto pidettiin Ottawassa, jossa parlamenttirakennukset rakennettiin vuonna 1865.

Yksi liiton päätarkoituksista oli saada kanadanranskalaiset omaksumaan brittiläinen kulttuuri, mutta siinä epäonnistuttiin.

Koska sekä Itä- että Länsi-Kanadalla oli 42 edustajanpaikkaa provinssin lakia säätävässä elimessä, englantilaiset ja ranskalaiset päätyivät päätöksissä umpikujaan. Aluksi enemmistönä olleet ranskalaiset vaativat edustajanpaikkojen suhteuttamista väkilukuun, mutta englantilaiset vastustivat sitä. Kun englantilaisten määrä kasvoi maahanmuuton vuoksi ja ohitti ranskalaisten määrän, vaativat englantilaiset samanlaista väkilukuun suhteuttamista. Lainsäädännöllinen umpikuja synnytti lopulta liikkeen, joka kannatti valtioliittoa. Kanadan valtioliitto perustettiin vuonna 1867.

Kanadan provinssi lakkautettiin, kun valtioliitto perustettiin ja se liittyi New Brunswickin ja Nova Scotian kanssa yhdeksi liittovaltioksi. Kanadan provinssi jaettiin Ontarion englanninkieliseksi ja Québecin ranskankieliseksi provinssiksi.

## Aiheesta muualla
* Luomispäivämäärä 
* Statistics of Canada
Yrjö Blomstedt

**Yrjö Blomstedt** voi tarkoittaa seuraavia henkilöitä:

*Yrjö Blomstedt (1871–1912), arkkitehti
*Yrjö Blomstedt (1926–1994), historioitsija.